วินัย พันธุรักษ์

วินัย พันธุรักษ์  เป็น ศิลปินแห่งชาติสาขาศิลปะการแสดง (ขับร้อง-เพลงไทยสากล) ประจำปี พ.ศ. 2562 และหนึ่งในสมาชิกก่อตั้งวง ดิอิมพอสซิเบิล เกิดวันที่ 12 พฤศจิกายน พ.ศ. 2490 ที่อำเภอหนองแซง จังหวัดสระบุรี จบการศึกษาจากวิทยาลัยพาณิชยการพระนคร

 ประวัติ 
เริ่มเล่นดนตรีตั้งแต่อายุ 14 ปี โดยเป็นนักร้องเด็กในวงของครูพยงค์ มุกดา ศิลปินแห่งชาติ ขณะเรียนโรงเรียนอำนวยศิลป์ ธนบุรี เคยร่วมวง P.M.Pocket Music วงดนตรีวัยรุ่นโด่งดังในยุคนั้น เริ่มเล่นอาชีพกับวงต่าง ๆ หลายคณะ จนกระทั่งร่วมกับเศรษฐา ศิระฉายา ก่อตั้งวง Holiday J-3 ซึ่งต่อมาเปลี่ยนชื่อเป็นวงดนตรี ดิอิมพอสซิเบิ้ล ที่ถือว่าเป็นประวัติศาสตร์หน้าหนึ่งของวงการดนตรีไทย

หลังจากดิอิมฯ ยุบวง ได้ร่วมกับ เรวัติ พุทธินันทน์ ตั้งวง ดิ โอเรียนทัล ฟังค์ ซึ่งถือว่าเป็นวงดนตรีชั้นนำวงหนึ่งของไทย ปัจจุบันเป็นครูสอนร้องเพลงให้กับสถาบันดนตรีที่มีชื่อเสียง KPN และ สถาบันดนตรีมีฟ้า นอกจากนี้ได้เปิดบริษัทพันธุรักษ์ โปรโมชั่น จำกัด ซึ่งเป็นบริษัทให้เช่าเครื่องเสียงออกงานต่าง ๆ 

ด้านชีวิตส่วนตัวคุณวินัยได้สมรสกับคุณเกษกนก พันธุรักษ์ มีบุตร 2 คน คือ วิตติวัต พันธุรักษ์ (ต็อง) นักร้องและนักแสดง และกาญจน์กันต์ พันธุรักษ์ (ตังค์)

ซิงเกิล
 (อย่าทำให้ฉัน)ฝันเก้อ - ต็อง วิตดิวัต พันธุรักษ์ feat. วินัย พันธุรักษ์

ผลงานอัลบั้ม (พอสังเขป)
 แผ่นเสียง ชุด เปิดทำนบเจ้าให้ข้าสักหน
 แผ่นเสียง ชุด น้ำตาแม่สาตก
 เพลงดังหาฟังยาก วินัย พันธุรักษ์ (ค่ายโอเชียนมีเดีย)
 เพลงซึ้งซูเปอร์คลาสสิค (นิธิทัศน์ โปรโมชั่น)
 รวมฮิต วินัย พันธุรักษ์ แห่งวง ดิอิมพอสซิเบิ้ล (ค่ายเมโทร)
 ต้นฉบับเพลงฮิต วินัย พันธุรักษ์ ชุด ชู้ทางใจ (พ.ศ. 2543) (ค่ายโรสวิดีโอ)
เพลง ขวานไทยใจหนึ่งเดียว
เพลง เสียงจากลูกของพ่อ
คอนเสิร์ต รำลึก 100 ปี ชาตกาล ครูแก้ว อัจฉริยะกุล
คอนเสิร์ต โก๋ VS กี๋ (หลังวัง)
คอนเสิร์ต The Impossibles' 50th Anniversary Concert
คอนเสิร์ต 'สองวัยใจเดียวกัน' ครั้งที่ 2

 เครื่องราชอิสริยาภรณ์ 
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่สรรเสริญยิ่งดิเรกคุณาภรณ์ ประจำปี ๒๕๖๔ , เล่ม ๑๓๙ ตอนพิเศษ ๒ ข หน้า ๗๕, ๑๔ กุมภาพันธ์ ๒๕๖๕
 อ้างอิง 

แหล่งข้อมูลอื่น



หมวดหมู่:บุคคลจากอำเภอหนองแซง
หมวดหมู่:นักร้องชายชาวไทย
หมวดหมู่:นักร้องจากจังหวัดสระบุรี
หมวดหมู่:นักดนตรีชาวไทย
หมวดหมู่:นักแต่งเพลงชาวไทย
หมวดหมู่:นักแสดงชายชาวไทย
หมวดหมู่:นักแสดงจากจังหวัดสระบุรี
หมวดหมู่:บุคคลจากโรงเรียนวัดบวรนิเวศ
หมวดหมู่:บุคคลจากมหาวิทยาลัยเทคโนโลยีราชมงคลพระนคร
หมวดหมู่:ศิลปินแห่งชาติสาขาศิลปะการแสดง